open-index/open-wikipedia-markdown huggingface dataset:
כדורגל באולימפיאדת לוס אנג'לס (1984)

**[[אולימפיאדת לוס אנג'לס (1984)]]** נערכה בלוס אנג'לס, ארצות הברית. תחרויות הכדורגל נערכו בין ה-29 ביולי 1984 ל-11 באוגוסט 1984. בתחרויות לקחו חלק 16 נבחרות. לראשונה היה מותר לשתף שחקנים מקצועיים אך לגבי נבחרות חברות ב UEFA או CONMEBOL היה אסור לשתף כדורגלנים שהשתתפו בתחרויות אליפות העולם בכדורגל.

התחרות כללה 32 משחקים בהם נכבשו 84 שערים (2.6 בממוצע). במשחקים נוכחו 1,423,613 צופים. לראשונה מספר צופים במשחקי כדורל במשחקים האולימפיים עבר את המיליון.

דניאל קסוארב (צרפת), בוריסלב סבטקוביץ' (יוגוסלביה) וסטפן דווריץ' (יוגוסלביה) כבשו 5 שערים וזכו בתואר מלך השערים. 

במשחק הגמר שנערך באצטדיון רוז בול  ניצחה את  0:2. בפעם הראשונה במשחק הגמר נוכחו יותר מ-100 אלף צופים.

## אצטדיונים

## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (20 נבחרות נרשמו)
* אפריקה - 3 מקומות (30 נבחרות נרשמו)
* אסיה - 3 מקומות (20 נבחרות נרשמו)
* אמריקה הדרומית - 2 מקומות  (6 נבחרות נרשמו)
* אמריקה הצפונית - 3 מקומות (16 נבחרות נרשמו)
* האלופה המכהנת - 1
* המדינה המארחת - 1

בעקבות חרם על המשחקים של ברית המועצות ומדינות הגוש המזרחי נבחרות של צ'כוסלובקיה (האלופה המכהנת), ברית המועצות וגרמניה המזרחית הוחלפו על ידי נבחרות אחרות של UEFA. 

## שלבי התחרות
### בית א'

### בית ב'

### בית ג'

### בית ד'

### שלב הנוקאאוט

### משחק הגמר

## הדירוג הסופי

הערה:הדירג לפי הנתונים באתר האולימפי

## ישראל במשחקים
הנבחרת התמודדות על השתתפות באולימפיאדה במסגרת בית מוקדם של UEFA ולא הצליחה להגיע להעפלה למשחקים.
## קישורים חיצוניים

* כדורגל באולימפיאדת לוס אנג'לס באתר rsssf
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - נתונים מפורטים

## הערות שוליים

*
1984
קטגוריה:ענפי ספורט באולימפיאדת לוס אנג'לס (1984)
סרגיי בקולין

**סרגיי בקולין** (ברוסית: **Сергей Бакулин**; נולד ב-13 בנובמבר 1986) הוא אתלט רוסי, אלוף העולם (טגו 2011) בהליכה ל-50 ק"מ.

## ביוגרפיה
בקולין השתתף לראשונה באליפות העולם בהליכה תחרותית שנערכה בלה קורוניה, ספרד בשנת 2006. הוא התחרה בתחרות ההליכה ל-20 ק"מ, וסיים במקום חמישי עם תוצאה של 1:20:10 שעות. באליפות אירופה באתלטיקה שנערכה בגטבורג, שוודיה אותה שנה הוא התחרה בתחרות ל-20 ק"מ וסיים במקום חמישי בזמן של 1:20:50 שעות.

באוניברסיאדה שנערכה בבלגרד, סרביה בשנת 2009 זכה בקולין במדליית הזהב כשסיים את התחרות בתוצאה של 1:20:52 שעות, לפני בן ארצו אנדריי רוזבין (1:21:08 שעות) והברזיאלי מואסיר צימרמן (1:21:08 שעות).

בשנת 2010 זכה בוקלין במדליית הארד בתחרות ל-50 ק"מ באליפות אירופה שנערכה בברצלונה כשסיים את התחרות עם שיא אישי של 3:43:26 שעות, אחרי גרזגורז סודול הפולני (3:42:24 שעות) והצרפתי יוהאן דיניז (3:40:37 שעות).

### אלוף העולם
שלושה חודשים לפני אליפות העולם, בתחרות שנערכה בסרנסק, רוסיה ביוני 2011, קבע בקולין את שיאו האישי בתחרות ההליכה ל-50 ק"מ עם 3:38:46 שעות. באליפות העולם עצמה שנערכה בטגו, קוריאה הדרומית בשנת 2011 זכה בקולין במדליית הזהב בתחרות ל-50 ק"מ עם תוצאה של 3:41:24 שעות, לפני דניס ניז'גורוגוב (3:42:45 שעות) והאוסטרלי ג'ארד טאלנט (3:43:36 שעות).

## שיאים אישיים
;באצטדיון
* הליכה ל-20 ק"מ: 1:18:18 שעות (2008)
* הליכה ל-50 ק"מ: 3:38:46 שעות (2011)

## קישורים חיצוניים

קטגוריה:אתלטים רוסים
קטגוריה:אלופי עולם באתלטיקה
קטגוריה:הלכים
קטגוריה:רוסים שנולדו ב-1986
עיצור סדקי, חוכך, קולי

**עיצור [[עיצורים סדקיים|סדקי]] [[עיצורים חוככים|חוכך]] [[קוליות|קולי]]** הוא צליל עיצורי הקיים בכמה שפות מדוברות. סימן ה-IPA לעיצור הוא /ɦ/, ובמערכת X-SAMPA הוא נכתב כ-\h.

## התרחשות

## ראו גם

קטגוריה:עיצורים
עיצור וילוני-חיכי, חוכך, אטום

**עיצור וילוני־חיכי [[עיצורים חוככים|חוכך]] [[קוליות העיצורים|אטום]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא /ɧ/, ובמערכת X-SAMPA הוא נכתב כ-\x. העיצור קיים בניבים שונים של השפה השוודית.

## התרחשות

## ראו גם

קטגוריה:בסיסי חיתוך
אנדריי איבנוב

**אנדריי אלכסייביץ' איבנוב** (ברוסית: **Андрей Алексеевич Иванов**; נולד ב-8 באוקטובר 1988 במוסקבה שברוסיה) הוא כדורגלן עבר רוסי ששיחק בעמדת המגן השמאלי.

## קריירת מועדונים

התחיל לעסוק בכדורגל בבית הספר של לוקומוטיב מוסקבה, משם הוא עבר די מהר לסאטורן ראמנסקו. בגיל 16 הוא עזב לבית הספר של ספרטק מוסקבה. ב-2004 הוא התחיל לשחק בקבוצה השנייה של האדומים-לבנים. איבנוב ערך את הופעת הבכורה שלו בקבוצה הראשונה ב-26 בנובמבר 2006 במשחק מול קריליה סובייטוב סמרה. היה זה המשחק היחיד בו הוא השתתף באותה שנה. בשנה שאחרי איבנוב ערך 7 משחקים בליגה, 1 בגביע הלאומי ו-2 בליגת האלופות. ב-2008 איבנוב השתתף ב-15 משחקים.

ב-15 בינואר 2009 איבנוב הושאל לטום טומסק, כשהסיבה העיקרית למעבר זה הייתה הרצון של איבנוב לקבל יותר זמן משחק על המגרש. במדי טום איבנוב הופיע לראשונה ב-15 במרץ 2009 במשחק מול קריליה סובייטוב, בו הוא שיחק כל 90 הדקות. בסך הכל הוא ערך 19 משחקים בטום. חלק מהמשחקים איבנוב פספס בשל שחיקת סחוס בברך, פציעה שהוא קיבל במשחק מול דינמו מוסקבה, וגם בגלל פציעת המניסקוס. בתום העונה טום נסתה לרכוש את איבנוב, אך קבלה סרוב. ב-10 במרץ 2010 איבנוב שוב הושאל לטום. ב-2 ביולי איבנוב חזר לספרטק מההשאלה. ב-15 באוגוסט איבנוב הופיע במדי ספרטק לראשונה ב-2010 במשחק מול לוקומוטיב מוסקבה, התוצאה הסופית הייתה 2-3 לאדומים-לבנים.
ב-11 בינואר 2011 איבנוב חתם חוזה ל-3.5 שנים עם לוקומוטיב מוסקבה. ב-21 בספטמבר איבנוב הבקיע את שערו הראשון בקריירה במשחק שמינית-גמר הגביע הרוסי מול לוצ'-אנרגיה ולדיווסטוק. ב-17 ביולי 2012 הושאל לרוסטוב למשך שנה. בשנת 2014 עבר לסיביר נובוסיבירסק בה שיחק מספר עונות. בשנת 2018 הוא פרש מכדורגל מקצועי.

## נבחרת לאומית
איבנוב השתתף באליפות אירופה 2007 של נבחרות עד גיל 19, שם הוא ערך 3 משחקים. הוא גם שיחק ב-4 משחקים במוקדמות יורו 2010 עד גיל 21. ב-10 באוקטובר 2011 איבנוב שיחק 45 דקות במדי הנבחרת השנייה במשחק מול בלארוס.

## תארים
;קבוצתיים
* מקום שני בליגת העל הרוסית - 2007 (ספרטק מוסקבה)

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:כדורגלנים רוסים
קטגוריה:מגני כדורגל רוסים
קטגוריה:מוסקבה: כדורגלנים
קטגוריה:כדורגלני לוקומוטיב מוסקבה
קטגוריה:כדורגלני ספרטק מוסקבה
קטגוריה:כדורגלני טום טומסק
קטגוריה:כדורגלני רוסטוב
קטגוריה:כדורגלני סק"א חברובסק
קטגוריה:כדורגלני טורפדו מוסקבה
קטגוריה:רוסים שנולדו ב-1988
מיפוי MIBI

שמאל|ממוזער|250px|טכנציום99-מיבי
**מיפוי MIBI** הוא שם כולל לסוגים שונים של בדיקות רפואיות הנעשות במסגרת הרפואה הגרעינית. במיפויים אלה, הסמן המוזרק למטופל מורכב מהמולקולה הביוכימית MIBI ומהחומר הרדיואקטיבי טכניציום-99מ (Tc-99m).

## מיפוי בלוטת יותרת התריס
ניתן להשתמש בחומר זה על מנת לבדוק אם קיימת פעילות יתר של בלוטת יותרת התריס (hyperparathyroidism).

פעילות יתר של הבלוטה גורמת לריכוז גבוה של סידן בדם (hypercalcemia). הסיבה השכיחה ביותר היא לכך היא גידול שפיר (אדנומה Adenoma) והיפרפלזיה (hyperplasia). הבדיקה עוזרת לגלות את מיקום האדנומה לפני ניתוח.
 
המיפוי נעשה על ידי הזרקת כמות קטנה של חומר רדיואקטיבי לווריד: טכנציום99-מיבי (Tc99m-MIBI). לאחר הזרקת החומר יבוצעו מספר צילומים בזמנים שונים במצלמה גרעינית (gamma-camera). בשלב האחרון של הבדיקה יוזרק חומר נוסף להדגמת בלוטת התריס לשם השוואה והשלמת הבדיקה.

אורך הבדיקה שעתיים-שלוש. לבדיקה אין תופעות לוואי והיא בלתי פולשנית.

## מיפוי לב
החומר הביולוגי MIBI מגיע לשריר הלב באמצעות פרפוזיה (זרימת דם). על כן, ניתן להשתמש במיפוי זה על מנת לבדוק האם קיימת בשריר הלב איסכמיה, צלקת או כל סוג אחר של בעיה.

המיפוי נעשה לרוב בשני שלבים: מנוחה ומאמץ גופני. לאחר הזרקת הסמן הרדיואקטיבי מחכים כשעה עד קליטתו בגוף, ואז מצלמים את הנבדק במצלמה מיוחדת הנקראת 'מצלמת גאמא'. לאחר מכן מבצע הנבדק מאמץ (רפואי או תרופתי), ובשיא המאמץ מוזרק לו שוב חומר רדיואקטיבי, במינון גבוה יותר. לאחר מכן מצלמים שוב את הנבדק במצלמת גאמא. כך, מתקבלת תמונה של שריר הלב הן במנוחה והן במאמץ, והרופא שקורא את המיפוי יכול להשוות בין שני המצבים.

## ראו גם
* רפואה גרעינית
* מיפוי לב

קטגוריה:רפואה גרעינית
וולברום

**וולברום** (**Wolbrom**) היא עיירה במחוז אולקוש בפרובינציית פולין קטן בפולין ובה כ-9,500 תושבים.

## היהודים בוולברום
בשנת 1921 נערך מפקד אוכלוסין בעיירה ונמנו בה 7,229 תושבים, מתוכם 4,276 יהודים (כ-60 אחוז).

בוולברום פעלו סניפים של רוב המפלגות היהודיות והציוניות בפולין ובהן הציונים הכלליים, המזרחי, השומר הצעיר, בית"ר, גורדוניה, אגודת ישראל והבונד. בבחירות לעיריית וולברום בשנת 1927 זכתה רשימה יהודית מאוחדת בשמונה מושבים מתוך 18 המושבים בעירייה.

יהודי וולברום למדו ב"חדרים". לאחר מלחמת העולם הראשונה נפתחה בוולברום הישיבה החסידית "כתר תורה". הישיבה התקיימה מתרומות בני הקהילה, ולמדו בה כמאה תלמידים. ספרית "קולטורה" בוולברום הכילה כ-2500 ספרים, רובם ביידיש וחלקם בפולנית, בעברית ובשפות אחרות. הספרייה התקיימה והורחבה בסיוע נשפים ואירועים נוספים.

### בתקופת השואה
וולברום נכבשה על ידי הצבא הגרמני ב-5 בספטמבר 1939. באוקטובר 1939 וולברום הוכללה בגנרלגוברנמן. בעיירה הוקם יודנראט. ב-1940 החלו הגרמנים לגרש פליטים מעיירות בסביבה כמו ז'רנובייץ לוולברום. היודנראט ארגן חלוקת מזון במחיר סמלי וניהל "מחלקת תברואה" עם שני רופאים ורוקח. באביב 1942 הצטוו היהודים לעבור לגטו. רבים מהם נשלחו למחנות ריכוז ולעבודות כפייה. ב-5 בספטמבר התבצעה אקציה בעיירה. רוב היהודים נשלחו לבלז'ץ. מעטים נשלחו לפלאשוב ולמחנות עבודה אחרים. לאחר האקציה נותרו מאות יהודים בוולברום. הם הועסקו במיון חפצי הערך והרכוש שנשאר. בתחילת נובמבר התבצעה האקציה השנייה והסופית. כ-800 היהודים שנותרו בוולברום נלקחו ליער סמוך ונורו למוות.

### הנצחת הקהילה
בתקופת המלחמה נהרס בית הקברות ונותרו בו מצבות ספרות בלבד. תושבי העיירה והסביבה פירקו את בניין בית הכנסת והשתמשו בלבניו לבניית בתיהם. בית מדרש אחד הפך למחסן והשני - למנזר.

מספר שנים לאחר המלחמה הקימה ממשלת פולין לוחות זיכרון באתר קברי האחים ביער הסמוך לבית הקברות, שבו נרצחו 800 מיהודי וולברום והסביבה. בשנת 1988 הוקמה בבית הקברות ההרוס, בסיוע קרן משפחת ניסנבאום, אנדרטה לזכר 4,500 יהודי וולברום.

## לקריאה נוספת
* מ. צאנין, **וולברום** בתוך: **תל עולם: מסע על פני מאה קהילות נחרבות**, תל אביב: המנורה, 1962. עמ' 245–251 (תיאור החורבן ותיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)

## קישורים חיצוניים

* 
* .
* תערוכה אודות וולברום באתר יד ושם
* 
* 

קטגוריה:פולין קטן (פרובינציה): יישובים
קטגוריה:בורות ירי בשואה
קטגוריה:גטאות בפולין
קטגוריה:פולין קטן (פרובינציה): עיירות יהודיות
האבולוציה של הרבייה המינית

[ממוזער|חיפושיות [מושית השבע מזדווגות]]
[ממוזער|[גרגר אבקה|גרגרי אבקה בצמחי זרע]]
**ה[[אבולוציה]] של [[רבייה מינית|הרבייה המינית]]** הן מספר השערות מדעיות מתחרות הנוגעות לאבולוציה של רבייה מינית. כל מיני אורגניזמים המתרבים ברבייה מינית התפתחו מאב קדמון משותף אשר היה מין של חד-תא איקריוטי. פרוטיסטים רבים מתרבים מינית, כמו גם יצורים רב-תאיים – צמחים, בעלי חיים ופטריות. ישנם כמה מינים אשר איבדו תכונה זו בהתפתחות מאוחרת, כמו במחלקת Bdelloidea  (שייכים לגלגיליות) וכמה צמחים פרתנוקרפיים.

האבולוציה של הרבייה המינית כוללת שני נושאים קשורים, אך שונים: מקורה של הרבייה המינית והאופן שבו השתמרה במהלך האבולוציה. עם זאת, מאחר שקשה לבדוק באופן ניסיוני השערות על המקורות של הרבייה המינית, המחקר העכשווי מתמקד בחקר שימור התכונה.

נראה כי מחזור חיים מיני נשמר משום שהוא משפר את איכות הצאצאים (כשירות), למרות צמצום מספר הצאצאים הכולל (מאפיין המכונה "העלות הכפולה של הרבייה המינית"). על מנת שרבייה מינית תהיה יתרון מבחינה אבולוציונית, היא חייבת להיות קשורה לעלייה משמעותית בכשירות של הצאצאים. אחד ההסברים המקובלים ביותר הוא שהיתרון של הרבייה המינית טמון ביצירת שונות גנטית. הסבר אחר מבוסס על שני יתרונות מולקולריים. הראשון הוא היתרון של תיקון DNA משוחלף (מתקיים במהלך המיוזה, בזמן שכל שני כרומוזומים הומולוגיים צמודים זה לזה כזוג), וההסבר השני הוא היתרון של קומפלמנטציה (המכונה גם בשם און כלאיים, או מיסוך של מוטציות).

יש שלוש סיבות אפשריות ליתרון האפשרי של יצירת שונות גנטית. ראשית, רבייה מינית יכולה להפגיש שתי מוטציות מועילות באותו הפרט ובכך לתת לו יתרון על פני פרטים אחרים (כלומר רבייה מינית תורמת להתפשטות של תכונות מועילות). כמו כן, בזכות הרבייה המינית מוטציות מועילות לא צריכות להתרחש זו אחר זו, במצטבר, בשושלת אחת של יצורים חיים, אלא יכולות לקרות במקביל בפרטים שונים או תת-אוכלוסיות שונות, ולהיפגש בהמשך ברבייה מינית. שנית, רבייה מינית מפגישה מוטציות מזיקות ויוצרת צאצאים שאינם כשירים לשרוד וכך הם נעלמים מהאוכלוסייה. עם זאת, באורגניזמים המכילים כרומוזום אחד בלבד, מוטציות מזיקות יחוסלו מייד ולכן הסרת מוטציות מזיקות כנראה אינה יתרון סביר של רבייה מינית. לבסוף, רבייה מינית יוצרת צירופים גנטיים חדשים שעשויים להיות בכשירות גבוהה יותר מאשר אלה הקיימים בעבר, או אולי פשוט להביא להפחתת התחרות בין קרובי משפחה על ידי הגדלת השונות ביניהם.

לגבי היתרון בשל תיקון הדנ"א, יש יתרון גדול ומיידי להסרת דנ"א שניזוק על ידי תיקון דנ"א בשחלוף במהלך המיוזה, מאחר שהסרה זו מגדילה את סיכויי ההישרדות של הצאצאים בעלי הדנ"א המתוקן. היתרון של קומפלמנטציה על ידי כל אחד מבני הזוג המתרבה היא הימנעות מההשפעות הרעות של גנים רצסיביים מזיקים אצל הצאצאים על ידי אפקט מיסוך של גנים דומיננטיים תקינים אותם תרם בן הזוג השני.

ייתכן שההשערות הללו נכונות כולן במידה זו או אחרת לגבי אורגניזם מסוים (הן אינן סותרות זו את זו), וכי השערות שונות עשויות לחול על מינים שונים. עם זאת, במסגרת מחקר העוסק ביצירת שונות טרם נמצאה סיבה אוניברסלית לרבייה מינית לכל היצורים המתרבים מינית. מצד שני, תיקון דנ"א במהלך המיוזה, וקומפלמנטציה, קיימים אצל כל היצורים המתרבים מינית.

## קישורים חיצוניים
* למה מין? חידות ואמיתות מחדר המיטות של האבולוציה מחברת: ד"ר דינה צפרירי, באתר מט"ח.

קטגוריה:אבולוציה
קטגוריה:רבייה בבעלי חיים
קטגוריה:גנטיקה
קטגוריה:רבייה מינית
אפילוג

ממוזער|אפילוג בספר

**אֶפִּילוֹג** (לפי האקדמיה ללשון העברית נקרא גם: **אחרית דבר**, **חתימה**, **סוף דבר**) הוא החלק המסיים יצירה ספרותית. לא לכל יצירה יש אפילוג.

## האפילוג ביצירות שונות
### בספרות
בספרות האפילוג הוא הפרק בסוף הספר המתאר מה קורה לאחר תקופה (שנים מספר) אחרי עלילת הספר. לדוגמה, בסוף הספר הארי פוטר ואוצרות המוות מובאות קורותיהם של הדמויות 19 שנים לאחר סוף העלילה.

### בקולנוע
בקולנוע יש דרכים שונות להציג אפילוג:
*כתוב על המסך "X שנים אחרי" והסרט ממשיך מהנקודה ההיא (של מספר שנים אחרי) כחלק מהסרט.
*בדקות האחרונות של הסרט מוצגים קטעים מהסרט המציגים את הדמויות יחד עם כיתוב המתאר מה עלה בגורלן.
*הסצנה האחרונה מוארכת (לדוגמה: הדמות רצה בסוף הסרט בלי שינוי משמעותי ברקע) וברקע נשמע קריין או מופיעות כתוביות המציינות את האפילוג.

## ראו גם
* פרולוג

## קישורים חיצוניים

* 

קטגוריה:מונחים ספרותיים
קטגוריה:דרמה
קטגוריה:משחקי וידאו: מונחים
קאנטו (איטליה)

**קאנטו** (באיטלקית: **Cantù**) היא עיר וקומונה בצפון מערב לומברדיה, איטליה, כ-40 ק"מ מצפון למילאנו. שדה התעופה המשרת את העיר הוא נמל התעופה מלפנסה.

## ספורט
קבוצת הכדורסל של העיר, פלקנסטרו קאנטו, משחקת בליגת העל האיטלקית בכדורסל וזכתה באליפויות ובגביעים. בנוסף זכתה בעבר בגביע אירופה לאלופות פעמיים ברציפות.

## ערים תאומות
* 
* 
* 
ימין|ממוזער|250px|תחנת הרכבת בעיר

## קישורים חיצוניים

* 
* 

קטגוריה:לומברדיה: ערים
עיצור כפוף, חוכך שורק, קולי

**עיצור כפוף, חוכך שורק, קולי** הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʐ/, ובמערכת X-SAMPA הוא נכתב כ-`z.

## התרחשות

## ראו גם

כפוף
פוקימון רובי וספיר

**פוקימון רובי וספיר** (אנגלית: **Pokémon Ruby Version and Sapphire Version**, יפנית: ポケットモンスター ルビー・サファイア, רומאג'י: Poketto Monsutā Rubī Safaia, מילולי: "Pocket Monsters: Ruby & Sapphire") הם שני המשחקים הראשונים בדור השלישי בסדרת משחקי הפוקימון, אשר פותחו על ידי Game Freak והופצו על ידי נינטנדו לGame Boy Advance. המשחקים יצאו לאור ביפן בסוף שנת 2002 ובעולם בשנת 2003. **פוקימון ברקת** (אנגלית: **Pokémon Emerald**) היא גרסה מיוחדת של המשחקים, שראתה אור שנתיים לאחר מכן. שלושת המשחקים הללו מהווים יחדיו את הדור השלישי בסדרת המשחקים, וידועים בתור "הדור המתקדם".

המשחקיות ויעדי המשחק לא כמעט ולא השתנו מהמשחקים הקודמים. השליטה דומה, מטרת המשחק נשארה ללכוד את כל הפוקימונים ולהביס את רביעיית העילית (קבוצת מאמני פוקימונים הטובה באזור). תכונות נוספות כגון קרבות כפולים ויכולות מיוחדות לפוקימונים נוספו. המשחקים זכו לביקורות חיוביות ברובן, אם כי הדעות היו חלוקות בעיקר בגלל המשחקיות שנשארה זהה. המשחקים מכרו מעט פחות מן המשחקים הקודמים, אך עדיין זכו להצלחה מסחרית רחבה. נמכרו כ-13 מיליון עותקים, עובדה שזיכתה את המשחקים בתואר המשחקים הנמכרים ביותר לקונסולת ה-Game Boy Advance.
בנובמבר 2014 יצאו גרסאות מחודשות לאודם וספיר ששמן: אומגה רובי ואלפא ספיר.

## קישורים חיצוניים

* 
* פוקימון רובי וספיר באתר הרשמי של פוקימון 

## הערות שוליים

קטגוריה:משחקי וידאו משנת 2003
קטגוריה:משחקי גיים בוי אדוונס
קטגוריה:משחקי וידאו של פוקימון
קטגוריה:משחקי וידאו שפותחו ביפן
עיצור כפוף, חוכך שורק, אטום

**[[עיצור]] [[עיצורים כפופים|כפוף]] [[עיצורים חוככים|חוכך]] [[עיצורים שורקים|שורק]] [[קוליות העיצורים|אטום]]** הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʂ/, ובמערכת X-SAMPA הוא נכתב כ-`s.

## התרחשות

## ראו גם

כפוף
פוקימון זהב וכסף

**פוקימון זהב וכסף** (אנגלית: **Pokémon Gold Version and Silver Version**, יפנית: ポケットモンスター 金・銀 Poketto Monsutā Kin Gin, "Pocket Monsters: Gold & Silver") הם שני המשחקים הראשונים בדור השני של סדרת משחקי הפוקימון, אשר פותחו על ידי Game Freak והופצו על ידי נינטנדו ל-Game Boy Color. הם יצאו לראשונה ביפן בשנת 1999, בצפון אמריקה בשנת 2000, ובאירופה ב-2001. **פוקימון קריסטל** (**Pokémon Crystal**), גרסה מיוחדת של המשחקים, יצאה בערך שנה מאוחר יותר. בשנת 2009, הוציאה נינטנדו חידוש למשחקים הללו לנינטנדו DS, אשר נקראו פוקימון לב זהב ונשמת כסף. משחקים אלו כללו גרפיקה משופרת ואזורים ותכונות נוספות.

המשחק כולל 100 זנים חדשים של פוקימונים, ועוקב אחר מסעו של השחקן להיות אלוף בקרבות פוקימונים, כמו במשחקים הקודמים. שתי הגרסאות כמעט זהות, אך מכילות פרטי עלילה מעט שונים ומספר פוקימונים ייחודיים. משחקים אלו מהווים את הדור השני של משחקי הפוקימון, ועליהם מבוססת סאגת ג'וטו בסדרת הטלוויזיה של פוקימון (החל מהעונה השלישית). המשחקים שחזרו את הצלחת המשחקים הקודמים, ומכרו כ-23 מיליון עותקים ברחבי העולם.

## קישורים חיצוניים

* 
* פוקימון זהב וכסף באתר נינטנדו יפן

קטגוריה:משחקי גיים בוי
קטגוריה:משחקי וידאו משנת 1999
קטגוריה:משחקי וידאו של פוקימון
קטגוריה:משחקי וידאו שפותחו ביפן
ורונה (גוף טרנס-נפטוני)

**ורונה** (שם מלא: **20000 ורונה**; באנגלית: **20000 Varuna**) הוא גוף טרנס-נפטוני בחגורת קויפר אשר נכלל בקטגוריה של כוכב לכת מינורי. ורונה נתגלה על ידי רוברט מקמילאן בשנת 2000 אך נמצאו צילומים של העצם משנת 1953. האיגוד האסטרונומי הבינלאומי לא סיווג אותו ככוכב לכת ננסי, אולם אסטרונומים מאמינים כי במוקדם או במאוחר סיווגו ישתנה לכוכב לכת ננסי.

## היסטוריה
### גילוי

### מקור השם
ורונה קרוי על שמו של ורונה אל השמים, המים, האוקיינוסים ומגן האלמוות, במיתולוגיה ההודית. בגלל האסוציאציה שלו למים ולאוקיינוסים, נוהגים להשוות אותו לפוסידון היווני ולנפטון הרומי.

## מאפיינים

זמן הסיבוב העצמי של ורונה הוא 6.34 שעות. בשל מהירות סיבוב גבוהה זו, הנדירה לעצמים כה גדולים, הסברה היא כי צורתו היא של ספירואיד מוארך (יחס 2:3) עם צפיפות ממוצעת של גרם אחד לסמ"ק (בערך כצפיפות מים).
## קישורים חיצוניים

## הערות שוליים

קטגוריה:גופים טרנס-נפטוניים
קטגוריה:כוכבי לכת מינוריים
פקודת וילר-קוטרה

שמאל|ממוזער|250px|העמוד הראשון של פקודת וילר-קוטרט, 1539
**פקודת וילר-קוטרה** (בצרפתית: **Ordonnance de Villers-Cotterêts**) היא רפורמה חוקית אשר אושרה על ידי המלך פרנסואה הראשון בצרפת ב-10 באוגוסט 1539.

הפקודה נכתבה ברובה על ידי עוזרו של המלך, גיום פואיה (Guillaume Poyet) והיא כוללת כ-192 סעיפים, העוסקים במגוון של נושאים כמו חוק, ממשל ובכנסייה.

הסעיפים המפורסמים ביותר בפקודה הם 110 ו-111, אשר קובעים כי כל המסמכים המשפטיים והחוזים בצרפת ייכתבו אך ורק בשפה הצרפתית. המטרה העיקרית של החקיקה היא הניסיון למנוע את השימוש בלטינית במסמכים רשמיים, אולם הייתה לה השפעה גם על שימוש בשפות ודיאלקטים נוספים בצרפת.
ממוזער|מרכז|פקודת וילר-קוטרה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צרפת: חוק ומשפט
קטגוריה:ממלכת צרפת
כיפוף כפיות

[שמאל|ממוזער|220px|הקוסם ה[ישראלים|ישראלי גיא בבלי מכופף כפיות במופע בדנמרק. תצלום משנת 2010]]
**כיפוף כפיות** הוא מונח גנרי לפעלולי קסם במהלכם מבצע הקוסם כיפוף של עצמים שונים, לרוב סכו"ם עשוי מתכת, לכאורה מבלי להפעיל כוח פיזי. זהו פעלול קסם הנפוץ למדי בקרב קוסמי הבמה כאשר מגוון שיטות משמשות ליצירת אשליה זו.

הפעלול זכה לפרסום רב באמצעי התקשורת במהלך שנות ה-70, כאשר קוסמים שונים טענו באותה העת כי ביכולתם לכופף כפיות בזכות יכולות על טבעיות. המפורסם שבהם היה אומן החושים והקוסם הישראלי-בריטי אורי גלר אשר טוען לאורך כל השנים כי הוא מדיום בעל כוחות על-טבעיים המסוגל לכופף כפיות ואובייקטים אחרים עשויים מתכת בכוח המחשבה בלבד. לאור הצהרות אלה, גלר ספג לאורך השנים ביקורת בעיקר בקרב הקהילה המדעית וחושפי תרמיות פסבדו-מדעיות, הטוענים כי הוא שרלטן (למשל, ג'יימס רנדי).

## אזכורים בתרבות
* בסרט מטריקס (1999) יש התייחסות לכיפוף כפיות - במהלך הסרט נער צעיר מכופף כפית על מנת להדגים את חוסר הממשות של הדמיות המחשב בתוך המטריקס. הנער אומר לניאו, גיבור הסרט, "אל תנסה לכופף את הכפית. זה בלתי אפשרי. במקום זאת תנסה באמת להבין את האמת. הכפית לא קיימת. ואז תראה שמה שמתכופף זה לא הכפית אלא אתה עצמך".
* בסרט הישראלי סימה וקנין מכשפה (2003), סימה ניסתה לבדוק שהיא באמת מכשפה על ידי כך שהיא ניסתה לכופף כפית באמצעות כוח המחשבה.
*בפוקימון, הפוקימונים העל חושיים קדברה ואלקזם אוחזים בכפיות (קדברה בכפית אחת ואלקזם בשתיים, כשבצורת המגה של אלקזם הוא מחזיק בעשר) שבעזרתם הם מראים את היכולות המנטליות שלהם.

## לקריאה נוספת
* יקי מנשפרוינד, **עידן הבורות - מדריך מקוצר לאסטרולוגיה, עב"מים, רפואה אלטרנטיבית ועוד הבלים של העידן החדש**, 2011, עמ' 91-74.

## קישורים חיצוניים

קטגוריה:קסמים
קטגוריה:אשליות
תיק השוק

**תיק השוק** הוא תיק נכסים הכולל את כל הנכסים בשוק ביחס פרופורציונלי לערכם בשוק.

למרות הגדרה רחבה זו, לא נדרש לכלול את כל הנכסים הקיימים בשוק כדי לקבל את תיק השוק, ניתן להסתפק בנכסים העיקריים שבשוק כך שיתקבל תיק שוק מקורב מספיק לתיק השוק האמיתי. הכלכלן ריצ'רד רול הראה כי המדד העיקרי בכל מדינה, הוא תיק מקורב מספיק וניתן להסתמך עליו. כך למשל מדד S&P 500 בארצות הברית ומדד DAX בגרמניה הם תיקים מקורבים לתיק השוק.

הרעיון מאחורי תיק השוק הוא שמשקיעים ישקיעו רק בתיק השוק ובנכס חסר סיכון. זאת כי השקעה בתיק אחר תיתן סיכון גבוה יותר ביחס לתשואה שאותה ניתן לקבל משילוב בין תיק השוק ונכס חסר סיכון. תאוריה זו היא הבסיס למודל CAPM ולמודלים נוספים של תמחור.

## הערות שוליים

קטגוריה:מימון
קטגוריה:מתמטיקה פיננסית
סבסטיאן סימרוטיץ'

**סבסטיאן סימרוטיץ**' (בסלובנית: **Sebastjan Cimirotič**; נולד ב-14 בספטמבר 1974) הוא כדורגלן עבר סלובני ששיחק בעמדת החלוץ. סימרוטיץ' היה חלק מנבחרת סלובניה ושיחק איתה במונדיאל 2002, וכן זכה עם הפועל תל אביב באליפות ישראל בשנת 2000.

## קריירה
סימרוטיץ' החל את הקריירה במועדון המקומי ND סלובן, משם עבר בשנת 1994 לאולימפיה ליובליאנה, אחד ממועדוני הפאר הסלובנים, ובו שיחק סימרוטיץ' במשך רוב הקריירה, בארבע קדנציות שונות, כשביניהן הוא נדד בין קבוצות רבות.

בינואר 1998 הגיע סימרוטיץ' לישראל כשהמאמן אלי כהן החתימו בהפועל תל אביב. כבר במשחקו הראשון בקבוצה כבש צמד שערים בניצחון 4–1 על מכבי יפו במסגרת גביע המדינה, ועד תום עונת 1997/1998 במדי הקבוצה כבש חמישה שערי ליגה ובישל שלושה שערים נוספים בתוך ארבעה חודשים. בעונת 1998/1999 זכה עם הקבוצה בגביע המדינה, כבש את השער הראשון של הקבוצה אי פעם בגביע אופ"א במשחק מול פינפה הלסינקי והוסיף עוד שמונה שערי ליגה. בעונת 1999/2000 זכה עם הקבוצה בדאבל תחת הדרכתו של המאמן דרור קשטן, כשבעונה זו הוא כובש שבעה שערים.

בעונת  חזר סימרוטיץ' לאולימפיה ליובליאנה ואחרי עונה מצוינת בה כבש 19 שערים הוחתם בלצ'ה האיטלקית. אחרי שנתיים חזר שוב לאולימפיה לובליאנה והחל משנת 2005 הושאל למספר קבוצות, כולל גיחה קצרה לקוריאה הדרומית. בעונת  שיחק במדי דומז'אלה מול הפועל תל אביב במסגרת מוקדמות גביע אופ"א. במשחק הראשון סימרוטיץ' החמיץ בעיטת עונשין מ-11 מטר ובסיכום שני המשחקים הפועל הדיחה את דומז'אלה מהטורניר. בתום העונה סימרוטיץ' זכה עם דומז'אלה באליפות שלישית בקריירה. לאחר מכן חזר לאולימפיה ליובליאנה ובשנת 2011 עזב סופית את המועדון ועבר לפ.צ.ליובליאנה. בשנת 2012 עבר לשחק בקבוצה האוסטרית נספלד הרמגור, במדיה שיחק עד שנת 2015. לאחר יותר משנתיים שלא שיחק, בקיץ 2017 חתם בקבוצת סט. ויט מהליגה השלישית באוסטריה ולאחר תקופה קצרה פרש ממשחק פעיל.

סימרוטיץ' הוא שחקנה לשעבר של נבחרת סלובניה. את הופעתו הראשונה בנבחרת רשם ב-25 במרץ 1998 נגד פולין. בסך הכל רשם 33 הופעות בנבחרת, בהן כבש 6 שערים, כולל שער אחד במונדיאל 2002, בהפסד הנבחרת 1–3 לספרד, השער הראשון אי פעם של סלובניה במונדיאל.

## תארים
;אולימפיה ליובליאנה
* אליפות סלובניה: 1994/1995
* הגביע הסלובני: 1995/1996

;הפועל תל אביב
* אליפות: 1999/2000
* גביע המדינה: 1998/1999, 1999/2000

;דומז'אלה
* אליפות סלובניה: 2006/2007

## קישורים חיצוניים

* אופיר סער, סבי הכי טוב, באתר ערוץ הספורט, 9 באוגוסט 2006
* 

## הערות שוליים

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:ליובליאנה: כדורגלנים
קטגוריה:כדורגלני אולימפיה ליובליאנה
קטגוריה:כדורגלני רייקה
קטגוריה:כדורגלני הפועל תל אביב
קטגוריה:כדורגלני היידוק ספליט
קטגוריה:כדורגלני אינצ'ון יונייטד
קטגוריה:כדורגלנים זרים בישראל
קטגוריה:כדורגלני נבחרת סלובניה
קטגוריה:כדורגלני מונדיאל 2002
קטגוריה:ספורטאים זרים בקרואטיה
קטגוריה:ספורטאים סלובנים בישראל
קטגוריה:ספורטאים זרים באיטליה
קטגוריה:ספורטאים זרים בקוריאה הדרומית
קטגוריה:ספורטאים סלובנים באוסטריה
קטגוריה:סלובנים שנולדו ב-1974
פוקימון יהלום ופנינה

**פוקימון יהלום ופנינה** (אנגלית: **Pokémon Diamond Version and Pearl Version**, יפנית: (ポケットモンスター ダイヤモンド・パール Poketto Monsutā Daiyamondo Pāru, "Pocket Monsters: Diamond & Pearl") הם משחקי וידאו מסוג משחקי תפקידים שפותחו על ידי Game Freak והופצו על ידי נינטנדו לקונסולת הנינטנדו DS. יחד עם הגרסה המשופרת שלהם, **פוקימון פלטינה** (אנגלית: **Pokémon Platinum**), מהווים המשחקים את הדור הרביעי בסדרת משחקי הפוקימון. המשחק ראה אור לראשונה ביפן ב-28 בספטמבר 2006, ובשאר העולם במהלך שנת 2007.

כמו במשחקים הקודמים בסדרה, יהלום ופנינה עוקבים אחר הרפתקאותיו של מאמן פוקימונים צעיר, במסעו להיות המאמן הטוב ביותר, תוך כדי סיכול מזימה של ארגון פשיעה, במשחק זה צוות גלאקטיק. המשחק מציע חידושים על פני המשחקים הקודמים, כגון משחק באינטרנט דרך רשת ה-Wi-Fi, ושינויים במכניקת הקרבות ובתחרויות. יהלום ופנינה הם שני משחקים נפרדים, כאשר רוב העלילה משותפת להם, מלבד שינויים קלים. יש צורך להחליף ביניהם פוקימונים על מנת להשלים את הפוקידע של האזור.

ההכרזה על הפיתוח של יהלום ופנינה התרחשה במהלך מסיבת עיתונאים של נינטנדו בסוף שנת 2004. המשחק עוצב בסגנון ובגרפיקה חדשה המנצלת יכולות ותכונות של הנינטנדו DS. הוא היה עתיד לצאת ביפן בשנת 2005, אך נדחה ל-2006.

המשחקים זכו לביקורות חיוביות ברובן. רוב המבקרים שיבחו את תוספת השימוש ב-Wi-Fi, והרגישו שהמשחקיות, על אף שלא שונתה כל כך, עדיין סוחפת. התגלתה מחלוקת בעניין הגרפיקה, והשמע זכה לתיאור כפרימיטיבי. המשחקים זכו להצלחה רבה יותר מהדור הקודם שיצא ל-Game Boy Advance, ונמכרו כ-18 מיליון עותקים ברחבי העולם.

## פריקוול

בשנת 2022 יצא המשחק "פוקימון אגדות: ארכאוס" שמהווה משחק מקדים לאירועי "יהלום ופנינה" ומתרחש במחוז סינו, שבעבר נקרא "היסוי".

## חידוש

משחקי הפוקימון האלו הם חידוש למשחקי הפוקימון יהלום ופנינה שמספר את העלילה של משחקי יהלום ופנינה עם גרפיקה חדשנית.

## קישורים חיצוניים

* 

קטגוריה:משחקי וידאו משנת 2006
קטגוריה:משחקי תפקידים ממוחשבים
קטגוריה:משחקי וידאו של פוקימון
קטגוריה:משחקי נינטנדו DS
קטגוריה:משחקי וידאו שפותחו ביפן
שחזור גלגולים

**שחזור גלגולים** (באנגלית: **Past life regression** או **PLR**) הוא שיטת טיפול המבוססת על ההנחה כי נפש האדם חוותה בעברה מספר גלגולי נשמות. טיפול זה עושה שימוש גם בהיפנוזה וגם באמצעות מדיטאציה עמוקה, כדי לשחזר זיכרונות מחייהם הקודמים של המטופלים.

קיימות מספר שיטות לשחזור גלגולים. הטכניקה הנפוצה במהלך שחזור גלגולים כוללת היפנוט מטופלים והצגת סדרת שאלות בפניהם, המסייעות לחשוף זהות מגלגול קודם ואירועים שחוו במהלכו. טכניקה אחרת מבוססת על מדיטאציה מודרכת, שהיא סדרת הנחיות של המטפל, ללא שאלות מכוונות.

מטרת הטיפול היא להביא לשיפור בחיי המטופל בעקבות שחרור של אירועים שחווה האדם בגלגולים קודמים ומשפיעים על חייו בהווה באופן שלילי. הטיפול מסוגל לסייע למטופל למצוא הסברים לטראומות, פוביות או הפרעות פסיכוסומטיות בחייהם, לשחרר את האנרגיה החוסמת ולהביא לרפוי.

## ביקורת
יש מדענים המטילים ספק באפשרות של העלאת זיכרונות מגלגולים קודמים.

סוג זה של טיפול עורר ביקורות וספקנות. יש הטוענים שהזיכרונות שאותם מצליחים המטופלים לשחזר לכאורה במהלך הטיפול הם למעשה זיכרונות שאינם מציאות, אלא פרי דמיונם של המטופלים.

## ראו גם
* היפנוזה
* בריאן וייס
* שאנטי דווי

## קישורים חיצוניים
*

## הערות שוליים

קטגוריה:פסאודו-מדע
קטגוריה:גלגול נשמות
קטגוריה:פאראנורמליות
שפת תסריט

**שפת תסריט** (באנגלית: Scripting language) היא שפת תכנות לכתיבת תסריטים (**סְקְרִיפְּטִים**). תסריט הוא תוכנית מחשב הנכתבת על מנת למכן ביצוע משימות, שאחרת נדרש היה לבצען ידנית, על ידי משתמש בסביבת תוכנה.

תסריטים נכתבים ומורצים באופן מיידי, ללא צורך בהרצת מהדר או מקשר, ופעמים רבות הם נכתבים בידי האדם שגם יעשה בהם שימוש. התוכנה המריצה תסריטים מכונה מפרש והיא מקבלת כקלט את קוד המקור של התסריט, או פקודות ביניים כדוגמת Bytecode אם כי במקרים אחרים (כגון לואה) מדובר על שפות דינמיות. סביבות התוכנה שהתסריטים נכתבים עבורן, הן בדרך כלל תוכנות העוברות הידור, ובניגוד לתסריט, למשתמש לא ניתנת האפשרות לצפות או לשנות את קוד המקור שלהן.

מגוון רחב של שפות תסריט מתאים לשימושים רבים. מחד, ישנן שפות המותאמות לפתרון בעיה בתחום צר ומן הצד השני קיימות שפות תסריט לשימוש כללי.

## היסטוריה
שפות התסריט צמחו משפות העיבוד באצווה של המחשבים המרכזיים משנות ה־50 של המאה ה־20. מחשבים אלו לא היו אינטראקטיביים ושפות כדוגמת JCL שימשו להעברת רצף של פקודות. שפות התסריט הראשונות שפותחו בשנות ה־60 עבור המעטפת של מערכות הפעלה סיפקו שיפור ניכר בשימושיות והציגו לראשונה את השימוש בהחלפת מחרוזות תוך כדי ריצת התסריט. דוגמה למערכת הפעלה שכללה שפת תסריט למעטפת היא Multics, מסוף שנות ה־60. מאז כמעט כל מערכת הפעלה כללה שפת תסריט אחת לפחות.

החל משנות ה־80 נפוצו שפות תסריט לשימוש כללי, כדוגמת TCL או לואה שנועדו להיטמע בכל סביבת הרצה ולמזג בין חלקי תוכנה שונים שייתכן ואף פותחו בשפות שונות. שפות תסריט אחרות כדוגמת Visual Basic for Applications משנות ה־90 נועדו למכן תהליכים בכלי תוכנה מבוססי ממשק משתמש גרפי ואף לאפשר תסריטים המשלבים כמה כלים התומכים בשפה.

כלי תוכנה עשויים לכלול תמיכה במספר שפות תסריט בו זמנית. לדוגמה, דפדפנים תמכו בעשור הראשון של המאה ה־21 בדרך כלל בשפת JavaScript ובשפה נוספת כדוגמת VBScript, במקרה של אינטרנט אקספלורר.

## סוגי שפות תסריט
קיימות כמה סוגי שפות תסריט והמוכרות שבניהם הן Perl, Python ו־JavaScript

דוגמה לקוד בפייתון:
```python3
def print_smaller_num():
    first_num = 1
    second_num = 2
    
    if first_num <= second_num:
        print(first_num)
    else:
        print(second_num)
```
דוגמה לקוד Perl:
```perl
$name = "Larry";
$index = 45;
```
דוגמה לקוד JavaScript:
```javascript+cheetah
function logSmallerNum() {
    var firstNum = 1;
    var secondNum = 2;
    console.log(firstNum + secondNum);
}
```


## ראו גם
* פייתון
* פרל
* JavaScript

## קישורים חיצוניים

* 

*קישורים
נרי ברנס

**נרי אנטוניו ברנס קארדנאס** (בספרדית: **Nery Antonio Brenes Cárdenas**; נולד ב-25 בספטמבר 1985 בלימון) הוא אתלט קוסטה ריקני המתחרה בריצת 400 מטר.

## חייו
ברנס התחרה לראשונה באליפות העולם שנערכה בהלסינקי ב-2005 ללא הצלחה רבה וסיים במקום ה-39. באליפות העולם שנערכה כעבור שנתיים באוסקה שיפר משמעותית את הישגיו והעפיל לשלב חצי הגמר, בו סיים במקום ה-11, בשיא אישי חדש של 45.01 שניות. באותה שנה זכה גם במדליית ארד באליפות צפון אמריקה, מרכז אמריקה והקריביים.

באליפות העולם באתלטיקה באולם שנערכה בוולנסיה ב-2008 סיים ברנס במקום הרביעי. באותה שנה השתתף לראשונה במשחקים האולימפיים, באולימפיאדת בייג'ינג (2008). הוא סיים במקום העשירי, בתוצאה 44.94 שניות, שהיוותה שיא אישי חדש עבורו. בשנת 2009 סיים במקום הרביעי באליפות מרכז אמריקה והקריביים באתלטיקה, ובשנת 2010 זכה בשתי מדליות זהב בתחרויות אזוריות גדולות: המשחקים האיברו-אמריקאיים שנערכו בסן פרננדו שבספרד ומשחקי מרכז אמריקה והקריביים שנערכו במאיאגואס שבפוארטו ריקו. במאיאגואס אף שיפר את שיאו האישי והעמידו על 44.84 שניות.

בשנת 2011 התחרה ברנס באליפות העולם שנערכה בטגו. הוא לא הצליח לשחזר את הישגיו, והסתפק במקום ה-17. במשחקים הפאן-אמריקאיים שנערכו בגואדלחרה באותה שנה רשם יכולת טובה יותר, וזכה במדליית הזהב תוך שהוא משפר את שיאו ל-44.65 שניות.

באליפות העולם באולם שנערכה באיסטנבול ב-2012 רשם ברנס את הישג השיא שלו, כשזכה במדליית זהב. התוצאה שקבע, 45.11 שניות, היוותה הן שיא אליפות והן שיא אישי חדש.

באולימפיאדת לונדון (2012) היה ברנס רחוק משיאו. הוא סיים במקום ה-24 במוקדמות, 4 מאיות השנייה פחות מתוצאה שהייתה מספיקה כדי להעפיל לשלב חצי הגמר.

## קישורים חיצוניים

קטגוריה:ספורטאים קוסטה ריקאים
קטגוריה:אצנים
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:קוסטה ריקאים שנולדו ב-1985
ג'ין טריפלהורן

**ג'ין מארי טריפלהורן** (באנגלית: **Jeanne Marie Tripplehorn**; נולדה ב-10 ביוני 1963) היא שחקנית קולנוע וטלוויזיה אמריקאית.

## ביוגרפיה
טריפלהורן נולדה בטולסה, אוקלהומה, בתם של סוזן וטום טריפלהורן, ששימש כגיטריסט בלהקה "גארי לואיס ונערי השעשועים". כשהייתה בת שנתיים הוריה התגרשו. היא השלימה את לימודיה בתיכון אדיסון בשנת 1981 וסמסטר נוסף למדה באוניברסיטת טולסה. מאוחר יותר, טריפלהורן נרשמה ללימודי משחק בבית הספר "ג'וליארד" והצטרפה ללימודי המחזור ה-19 שכלל בין היתר את השחקנית לורה ליני.

## קריירה
טריפלהורן התפרסמה בעיקר הודות לתפקידה במותחן "אינסטינקט בסיסי" לצד מייקל דאגלס, בסרט "הפירמה" לצד טום קרוז ובסרט "עולם המים" לצדו של קווין קוסטנר, בנוסף ידועה בתור דמותה של "לידיה" בסרט "דלתות מסתובבות". בשנים 2006–2011 השתתפה כשחקנית ראשית בסדרת הדרמה "אהבה גדולה" של רשת HBO. מלבד הקריירה הקולנועית והטלוויזיונית השתתפה טריפלהורן בתיאטרון ברודוויי במחזות "שלוש אחיות" ו"טרו" ומאוחר יותר שיחקה לצד ואל קילמר במחזה "Tis Pity She's a Whore". טריפלהורן השתתפה בעונות 8 ו-9 של סדרת הדרמה והפשע "מחשבות פליליות". 

ב-2020 תעלה המיני-סדרה "גברת אמריקה" ברשת FOX, בכיכובה של טריפלהורן לצד קייט בלאנשט ורוז ביירן. בשנת 2022 החלה לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.

## חיים אישיים
טריפלהורן התארסה בעבר לשחקן בן סטילר אך השניים נפרדו. כיום היא נשואה לשחקן לילנד אורסר  ולשניים נולד ילד בשנת 2002. סבתה של טריפלהורן, ג'ין נילי, הופיעה בסרט "מציאות נושכת" שגם טריפלהורן הופיעה בו.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
הוא לא ידע את שמה

"**הוא לא ידע את שמה**" הוא שיר עברי של המשורר חיים חפר שהולחן על ידי סשה ארגוב ובוצע לראשונה ב-1954 על ידי להקת הנח"ל עם הסולן גבי עמרני.

השיר נעשה אהוד בחברה הישראלית, וזכה לביצועים רבים בין השאר של הזמרים: שושנה דמארי, אסתר עופרים, אריק איינשטיין, אריק סיני, ארקדי דוכין עם מיכה שטרית, יהורם גאון, ששי קשת, שרית חדד ולהקת הנח"ל. מקובל לנגן אותו בימי זיכרון ואירועים מיוחדים, אך גם בתוכניות מוזיקה בימי חולין.

## פרקי השיר ותכניו
נושא השיר המחורז, הכולל ארבעה בתים ופזמון, הוא האובדן והשכול של חברים ורעים במערכה צבאית; הוא מסופר באמצעות עלילת אהבה הנרקמת בעיצומם של ימי המלחמה בדרום הארץ בין שני גיבורי השיר - חייל ואחות, ונפסקת עם מותו לאחר פציעה בקרב. המקום המוזכר הוא „בדרך לבאר שבע” - אתר מקראי קדום ויישוב קטן בתקופת מלחמת העצמאות; טווח הזמן של העלילה הוא כשנה מקיץ אחד אל "הקיץ השני".

ב**בית הראשון** מספר הדובר על המפגש הראשון והקצר מאוד בין בני הזוג; המילים: ליד "אילן זקן" רומזות אולי ל"אשל באר שבע" המקראי; העיר והעץ מזכירים למאזינים את ההקשר ההיסטורי הארוך והקצר, אשר שני הצעירים מעורבים בו וממשיכים אותו.
הבית פותח במילים על הגיבור: „הלך הוא יום אחד”; ושני הפריטים, העיר והאילן, חוצצים כביכול, במלל הפואטי, בינו לבין הגיבורה, שהמילים רומזות על היותה בעלת רצון ויכולת עצמית: 

**הבית השני** מתאר המשך דברים טבעי ונמרץ, הכולל את תנועתו של הצעיר עם גדודו הלאה ממקום המפגש: „הגדוד המשיך לצעוד, ועם הגדוד הלך הוא”. אולם מבלי שזכרונה של הצעירה מש מזכרונו:
 לאחר בית זה (והבית הרביעי) מובא הפזמון: 

**הבית השלישי** מספר על פגישתם של שני הגיבורים בבית החולים בעקבות פציעתו של החייל. **הבית הרביעי** מתאר שיח ביניהם, שעיקרו גילוי מאופק של זיכרון הדדי, ללא ביטוי של רגשות או מאוויים. ושורותיו האחרונות מתארות במילים חסכניות את פטירתו של הגיבור, ואת יגונה של הגיבורה.

השיר מכיל שני ניגודים: האחד בין התשוקה לחיבור לבין אובדן הרע, והשני בין האמת והערכים הנצחיים לבין הרגשות האנושיים. האחד, מופיע בדמותו של הציון החוזר, כי שם הגיבורה לא ידוע לגיבור, אולי מפאת חוסר אפשרות להתרועעות בשל נסיבות התקופה, כאילו חסר הפנאי הנפשי לברר פרטי ידע חשובים על אנשים שנפגשים ומתאהבים בהם; ועם זאת, מתאר המשורר כיצד נרקמת יריעת יחסים אמיתית בין שני הגיבורים, העשויה להתקיים למרות נסיבות התקופה ולהמשך לאחריה; אבל הנסיבות גוברות לבסוף על האהבה הנרקמת, ומכריעות אותה. אל מאבק האיתנים בין האהבה לבין המוות בשל הפציעה בקרב, מוסיף המשורר דיסוננס פואטי מוּבנה שני, באמצעות תיאורים מלאי רוך ונעימות אשר מעתיר הטבע, המצטרף אל "באר שבע" ו"האילן הזקן", ולא יציר אנוש או רעיה, על הסביבה ועל הגיבור, כגון במילים: „הרוח מן הים את השיחים ליטף” או „ואת פניו נשקו גם רוח, גם חמה”; רוך ונעימות המנוגדים לעלילה המתוחה וסופה מלא העצב.

## קישורים חיצוניים

* הקלטות של "הוא לא ידע את שמה", בארכיון הצליל, באתר הספרייה הלאומית

## הערות שוליים

קטגוריה:שירי להקת הנח"ל
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי סשה ארגוב
קטגוריה:שירי מלחמות
קטגוריה:שירים על חיילים
פו הדב וטיגר גם

**פו הדב וטיגר גם** (באנגלית: **Winnie the Pooh and Tigger Too**) הוא סרט קצר של חברת וולט דיסני. הסרט מבוסס על פרקים 4 ו-6 מהספר "הבית בקרן פו" שנכתב על ידי הסופר א. א. מילן.

הסרט יצא לאקרנים בשנת 1974 ובשנת 1977 יצא תחת גרסה מאוחדת עם "פו הדב ועץ הדבש" (1966) ו"פו הדב והיום הסוער" (1968) בסרט "הרפתקאותיו הרבות של פו הדב".

## תקציר העלילה
לארנב נמאס מכך שטיגר מקפץ על כולם בהנאה, ולכן הוא נפגש עם פו וחזרזיר ומעלה תוכנית: שלושתם ייקחו את טיגר להליכה ארוכה ביער, ינטשו אותו שם, ויחזרו למצוא אותו למחרת – בתקווה שרוחו תישבר והוא יחדל מלקפץ.

פו, חזרזיר וארנב מבצעים את התוכנית למחרת בבוקר, ואכן מצליחים לאבד את טיגר, אך עד מהרה הדברים משתבשים כאשר שלושתם אינם מצליחים למצוא את דרכם חזרה הביתה. לאחר שארנב נפרד מפו ומחזרזיר בעקבות ויכוח על הדרך להימלט, מצליחים השניים האחרונים למצוא לבדם את הדרך החוצה מן היער, ולבסוף נתקלים בטיגר, שכבר מצא בעצמו את הדרך החוצה. כאשר טיגר שומע מפו וחזרזיר שארנב עדיין נמצא ביער, הוא חוזר להציל את ארנב ומוביל אותו החוצה – למבוכתו ולתסכולו של ארנב מכך שמזימתו נכשלה.

זמן־מה לאחר־מכן, עם ירידת השלג הראשון בחורף, טיגר ורו מבלים את היום יחד. במהלך שיטוטם ביער הם מחליטים לקפוץ עד לצמרתו של אילן גבוה, והם אכן מצליחים בכך, אך בהגיעם לצמרת טיגר נבהל מדי מכדי לרדת. פו וחזרזיר מגלים במהרה את טיגר ורו על העץ ומגייסים את כריסטופר רובין, קנגה – אמו של רו – ואת ארנב כדי לעזור להורידם. רו מצליח לרדת בשלום כאשר הוא קופץ אל מעילו של כריסטופר רובין, אך טיגר, שעדיין מפוחד, מסרב לקפוץ ומבטיח שלעולם לא יקפץ שוב אם ישוחרר ממצבו – דבר המשמח את ארנב עד־מאוד. כדי לעזור לטיגר, המספר מטה הצידה את הספר, וכך טיגר מחליק מטה ללא פגע.

שמחתו של טיגר על חזרתו לקרקע מתחלפת בדכדוך עמוק כאשר ארנב מזכיר לו בכעס ובתוקפנות את הבטחתו כי יפסיק לקפץ. חבריו, שמרחמים על טיגר, מזכירים לארנב את השמחה שטיגר הביא עמם בקפיצותיו, וארנב מבין את אנוכיותו וחוזר בו מן ההבטחה עליה הסכימו. טיגר, המאושר עד־מאוד, מזמין את ארנב לקפץ יחד איתו, וארנב, להפתעתו הרבה, נהנה מכך מאוד. כולם מצטרפים לקפיצות, בעוד טיגר שר בפעם האחרונה את שירו המפורסם.

## מדבבים

## קישורים חיצוניים

קטגוריה:סרטים אמריקאיים
קטגוריה:סרטי 1974
קטגוריה:סרטי פו הדב
קטגוריה:סרטי הנפשה
קטגוריה:טיגריס בתרבות
קטגוריה:סרטי אנימציה על בעלי חיים
פוקימון שחור ולבן

**פוקימון שחור ולבן** (באנגלית: **Pokémon Black Version and White Version**; ביפנית: **ポケットモンスターブラック・ホワイト**; Poketto Monsutā Burakku Howaito; "Pocket Monsters: Black & White") הם שני משחקי וידאו מסוג משחק תפקידים אשר פותחו על ידי Game Freak והופצו על ידי נינטנדו ל-נינטנדו DS. שני המשחקים הללו מציגים לראשונה את הדור החמישי של משחקי הפוקימון. המשחקים יצאו לראשונה ביפן ב-18 בספטמבר 2010, ובשאר העולם במרץ 2011.

כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר, הפעם במחוז יונובה. במהלך המשחק השחקן מאמן את הפוקימונים שלו בקרבות, על מנת להביס את רביעיית העילית במחוז, ומסכל מזימה של ארגון פשיעה בשם צוות פלזמה. הדור החמישי שמופיע לראשונה במשחקים אלו, מציג יותר מ-150 פוקימונים נוספים לזיכיון, וכולל תכונות חדשות, כגון מעבר עונות, אנימציה מלאה לדמויות הפוקימונים וקרבות משולשים. שני המשחקים נפרדים ביניהם, ומציגים עלילה דומה מלבד מספר שינויים, ומספר זני פוקימונים ייחודיים. לכן, על מנת להשלים את הפוקדע, יש להעביר פוקימונים ביניהם.

עם שחרורם, קיבלו המשחקים ביקורות חיוביות. מבקרים שיבחו את השיפורים במשחקיות, ומספר פוקימונים חדשים שהוצגו. הדעות היו חלוקות בנוגע לעיצוב הדמויות, ומספר מבקרים חשו כי המשחק לא חידש מספיק כמצופה ממנו. עם זאת, המשחק זכה להצלחה מסחרית גדולה. עוד לפני יצאת המשחק, הוזמנו מראש כמיליון עותקים, ונמכרו בהמשך כ-15 מיליון (נכון ל-2016), עובדה שהציבה את פוקימון שחור ולבן בין המשחקים הנמכרים ביותר ל-Nintendo DS.

שני משחקי המשך לפוקימון שחור ולבן, **פוקימון שחור 2 ולבן 2** (אנגלית: **Pokémon Black Version 2 and White Version 2**) יצאו ביפן ב-23 ביוני 2012, גם הם ל-נינטנדו DS, ובגרסה האנגלית ב-7 באוקטובר 2012, והללו נמכרו בכ-7.8 מיליון עותקים.

## קישורים חיצוניים

* 

קטגוריה:משחקי וידאו משנת 2010
קטגוריה:משחקי תפקידים ממוחשבים
קטגוריה:משחקי וידאו של פוקימון
קטגוריה:משחקי נינטנדו DS
קטגוריה:משחקי וידאו שפותחו ביפן
פו הדב ביום סגריר

**פו הדב ביום סגריר** (באנגלית: **Winnie the Pooh and the Blustery Day**) הוא סרט הנפשה בן 25 דקות מבית היוצר של חברת וולט דיסני. הסרט מבוסס על פרק מהספר פו הדב של הסופר א. א. מילן.

הסרט יצא לאקרנים בשנת 1968 ויותר מאוחר יצא תחת גרסה מאוחדת עם "פו הדב ועץ הדבש" (1966) ו"פו הדב וטיגר גם" (1974) בסרט "הרפתקאותיו הרבות של פו הדב".

הסרט זכה בשנת 1968 בפרס אוסקר לסרט המונפש הקצר הטוב ביותר.

## תקציר העלילה
ביום סוער במיוחד, פו הדב מבקר ב״מקום־המחשבות״ שלו. גופר מגיע ומייעץ לו לעזוב, בטענה שזה הוא ״יום־רוחות״ (Windsday על משקל Wednesday). פו, אשר איננו מבין כראוי את אזהרתו של גופר, מחליט לאחל לכל יושבי יער ת״ק הפרסאות ״יום־רוחות שמח״. הוא מתחיל עם חברו הטוב ביותר, חזרזיר, שכמעט נסחף ברוח בזמן שהוא מנסה לגרוף עלים. פו אוחז בחזרזיר בצעיף שלו, אך זה נפרם ומשאיר את חזרזיר תלוי באוויר כמו עפיפון. הרוח נושאת את פו וחזרזיר אל בית־העץ של ינשוף, שמזמין אותם להיכנס. במהלך שהותם, הרוח החזקה גורמת לעץ של ינשוף להתנדנד ולבסוף לקרוס, יחד עם הבית כולו. כשנודע שביתו של ינשוף נהרס ללא תקנה, איה מתנדב לצאת ולחפש עבורו בית חדש.

אותו לילה מבקר אצל פו טיגריס קופצני בשם טיגר, שמודיע כי הגיע לחפש משהו לאכול. נגעל מטעמו של הדבש של פו, טיגר מזהיר אותו מפני יצורים הנקראים פילנפילים ותועלים, שנוהגים לגנוב דבש, ואז עוזב. פו, המפוחד מדבריו של טיגר, נשאר ער כדי לשמור על הדבש שלו, אך נרדם בזמן שסופת־רעמים מתקרבת. לאחר חלום־בלהות סוריאליסטי, בו הוא מותקף בידי פילנפילים ותועלים, פו מתעורר בתוך הצפה שנגרמה מן הסערה.

בעת ההצפה, חזרזיר נשטף מביתו כשהוא נסחף על כיסא צף, אך לא לפני שהוא מספיק לכתוב בקבוק־הודעה המבקש עזרה. בינתיים מצליח פו להימלט אל קרקע גבוהה יותר עם עשרה כדי־דבש, אך גם הוא נשטף לבסוף. שאר תושבי יער ת״ק הפרסאות מתכנסים בביתו של כריסטופר רובין, המקום היחיד ביער שאינו מוצף, למעט איה, שמסרב לוותר על חיפוש הבית עבור ינשוף. הקבוצה מגלה עד מהרה את הבקבוק של חזרזיר, וינשוף עף כדי להודיע לו שעזרה בדרך.

לבסוף מוצא ינשוף את חזרזיר ופו יחד. בעודו מנסה להרגיע את פחדיו של חזרזיר באמצעות סיפור, חזרזיר מבחין שהם מתקרבים למפל. פו מחליף מבלי משים מקום עם חזרזיר בזמן הנפילה, והמים שוטפים אותם הישר אל חצרו של כריסטופר רובין. כריסטופר רובין, הסבור שפו הציל את חזרזיר, מכריז עליו כגיבור. לאחר שהמים שוככים, עורך כריסטופר רובין מסיבה לכבוד פו, ובה איה מודיע כי מצא בית חדש לינשוף, שלכולם, מלבד לאיה ולינשוף, ברור שהוא למעשה ביתו של חזרזיר. במקום להסביר את אי־ההבנה, חזרזיר מוותר בנדיבות על ביתו ומקבל את הזמנתו של פו לגור עמו. לבקשתו של פו, מכריז כריסטופר רובין על האירוע כ״מסיבת שני גיבורים״, לציון גבורתו של פו ונדיבותו של חזרזיר. המסיבה זוכה להצלחה בקרב תושבי יער ת״ק הפרסאות, אך לא בקרב גופר, שככל הנראה לא הוזמן. פו נוחת על ראשו של גופר במהלך קפיצת־מצנח, כאשר זה יוצא ממחילתו בכעס על־מנת לברר מדוע כל ההמולה והרעש.

## מדבבים

הסרט עצמו לא יצא לאור בגרסת הדיבוב העברי אבל בגרסה המאוחדת עם שני הסרטים הקצרים האחרים היה דיבוב עברי לכל אחת מהדמויות במשך כל הסרט.

## קישורים חיצוניים

קטגוריה:סרטים אמריקאיים
קטגוריה:סרטי 1968
קטגוריה:סרטי פו הדב
קטגוריה:סרטי הנפשה
קטגוריה:זוכי אוסקר: הסרט המונפש הקצר הטוב
הזחל הרעב

**הזחל הרעב** (באנגלית: **The Very Hungry Caterpillar**, "הזחל הרעב מאוד") הוא ספר ילדים שכתב, אייר ועיצב אריק קרל ויצא לאור בארצות הברית בשנת 1969. במרכז הספר עומד זחל שאוכל מגוון מאכלים ומותיר בהם חורים לפני שהוא הופך לגולם ואז לפרפר. מאז שיצא לאור הפך הספר לקלאסיקת ילדים, תורגם לכ-66 שפות ונמכרו יותר מ-50 מיליון עותקים שלו ברחבי העולם. לעברית תורגם הספר בשנת 1988 על ידי עדנה קרמר ויצא בהוצאת ספרית פועלים.

הזחל הרעב מציג איורים ייחודים לתקופתו עשויים קולאז' ובמרכזם חורים ש"נאכלו" על ידי הזחל. בספר המקורי החורים היו ממשיים ואיפשרו לילד 'להכניס' בהם את אצבעותיו. הטקסט המלווה הוא פשוט ובו מגוון נושאים להשכלת הילד: ספירה, ימות השבוע, מזונות וגלגולי חייו של פרפר. תזונת הפרפר היא דמיונית ואינה מדויקת מדעית, אבל הספר מסתמך על הרעיון המדעי של גלגולים בחיי הפרפראים, כולל המטאמפורזה האולטימטיבית מ"זחל רעב" ל"פרפר נהדר".

## תקציר הספר
זחל ירוק בוקע מביצה, ומייד חש רעב גדול. הוא חופר את דרכו ואוכל דרך פירות במשך חמישה ימים: תפוח אחד ביום הראשון, שני אגסים ביום השני וכך הלאה עד חמישה ימים בהם הוא אוכל שזיפים, תותים ותפוזים וביום השישי מתנסה בסוגים רבים של מזונות. כמו גלידה, פאי, נקניק ואבטיח במהרה הוא אוכל יותר מדי וחש בבטנו. לאחר שהוא מתאושש מן הזלילה הוא אוכל עלה ביום שבת, בונה סביב עצמו פקעת שבה הוא נשאר לפחות שבועיים, וממנה הוא מגיח כפרפר בעל כנפיים גדולות ויפהפיות.

## עיבודים
בשנת 1994 הספר עובד לקלטת ילדים שיצאה בארצות הברית על ידי חברת וולט דיסני והופקה על ידי BMG STUDIOS. האנימציה נעשתה בידי חברת Illuminated Films. הקלטת כללה שלושה סיפורים של הסופר אריק קרל, כגון: "אבא, תביא לי בבקשה את הירח", "צרצר שקט מאוד" ו"הזיקית המבולבלת". בסוף הקלטת ישנו כנר, שמנגן מוזיקה קסומה והתווים מתחילים לרחף באוויר ויוצרים תמונות. בסופו של השיר הכנר והעולם מלאים בצבעים.

בשנת 2000 הקלטת יצאה גם בישראל על ידי קלסיקלטת, בקריינותו של אריק עשת ובהפקת דיבוב של אולפני תומיתות. באותם זמנים שודרו בערוץ הופ סיפורים מתוך הקלטת שדובבו מחדש בקריינותו של שי זורניצר ובהפקת דיבוב של וידאופילם אינטרנשיונל.

## קישורים חיצוניים
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי ילדים ונוער
קטגוריה:ספרים על בעלי חיים
קייל ריצ'רדס

**קייל איגן ריצ'רדס** (באנגלית: **Kyle Egan Richards**; נולדה ב-11 בינואר 1969) היא שחקנית, פילנתרופית ואישיות טלוויזיונית אמריקאית-יהודייה.

## משפחתה
ריצ'רדס נולדה בהוליווד, קליפורניה. בתם של שרון קתלין ריצ'רדס (2002–1938) וקנת ריצ'רדס (1998–1935). ב-1972 הוריה נפרדו ולאחר מכן נישאה אמה עוד פעמיים נוספות, אחותה היא השחקנית קים ריצ'רדס ואחותה למחצה מנישואיה הראשונים של אמה היא השחקנית קאתי הילטון. האחייניות שלה הן פריס הילטון ומעצבת האופנה ניקי הילטון, וגיסה הוא איש העסקים ויורש רשת המלונות הילטון, ריצ'רד הילטון.

## קריירה
ריצ'רדס החלה את קריירת המשחק שלה בגיל 6 בסדרה "בית קטן בערבה" לצד אחותה קים בתפקיד אלישה, בתו המאומצת של מר אדוארדס. היא הופיעה במהלך שנות ה-70 במספר סרטי אימה כגון: "המכונית", "נאכלו חיים" ו-"ליל המסכות" כאחת הילדות שלורי סטרוד שמרה עליהן ואף הופיעה בדרמת האימה של דיסני, "The Watcher in the Woods" לצד בטי דייוויס ולין-הולי ג'ונסון.

בשנים 1998–2006 הופיעה ריצ'רדס בסדרה ER בתפקיד דורי האחות ובנוסף שיחקה במספר תפקידי משנה בסדרות טלוויזיה כגון:"National Lampoon's Pledge This!", "בוורלי הילס 90210" ו"עולמו המופלא של דיסני", היא כיכבה לצד אחייניתה פריס הילטון במספר פרקים של תוכניות המציאות "החיים הפשוטים" ו"חברה הכי טובה לנצח" ובסרט "פריס הילטון מלכת הקולג'". ב-2010 החלה להופיע לצד אחותה קים ומשפחתה בתוכנית המציאות "עקרות בית אמיתיות: בוורלי הילס" בתוכנית זו עוקבים אחר נשים עשירות מארצות הברית ואחר אורח חייהם הראוותני. בשנת 2017 השתתפה בגרסת הVIP של תוכנית המציאות "המתמחה" בעונתה השמינית והאחרונה, בהגשת ארנולד שוורצנגר. 

בשנת 2021 גילמה את לינדזי וואלאס בסרט אימה "האלווין 2: הנקמה", הסרט ה-12 בסדרת סרטי "ליל המסכות".

בשנת 2024 שיחקה בסרט הנעורים הרומנטי "חתונה יפהפייה" (אנ'), המשך לסרט "אסון יפהפה" שיצא שנה לפני כן והוא מבוסס על הרומן באותו שם מאת הסופרת ג'יימי מקגווייר.

## חייה האישיים
בשנות ה-80, היא יצאה עם השחקן סי תומאס האוול. ב-1988, בגיל 19, נישאה ריצ'רדס לבן זוגה מההתיכון, גורייש אלג'ופרה מאינדונזיה בזמן שהייתה בהריון עם בתם פארה בריטני (נולדה ב-31 באוקטובר 1988), אך הם נפרדו ב-1990 והתגרשו שנתיים לאחר מכן.

ריצ'רדס הכירה את בעלה השני, מאוריסיו אומנסקי, סוכן נדל"ן בלוס אנג'לס, בשנת 1994. בני הזוג התחתנו ב-20 בינואר 1996, כאשר ריצ'רדס הייתה בחודש הרביעי להריונה. בתם, אלקסיה סימון, נולדה ב-18 ביוני 1996. לבני הזוג יש שתי בנות נוספות, סופיה קיילי (נולדה ב-18 בינואר 2000) ופורשיה (נולדה ב-1 במרץ 2008). ריצ'רדס התגיירה ליהדות אורתודוקסית מודרנית כאשר נישאה לאומנסקי. היא משתתפת באירועים במרכז הקבלה בלוס אנג'לס. קייל בעלת דרכון ואזרחות ישראלית משנת 2006.

היא מתגוררת עם בעליה וילדיה בשכונת אנסינו באזור עמק סן פרננדו בלוס אנג'לס, קליפורניה.

ב-3 ביולי 2023, מגזין "פיפל" דיווח שריצ'רדס ואומנסקי נפרדו לאחר 27 שנות נישואים. מאוחר יותר פרסמו בני הזוג הצהרה משותפת אשר הכחישה שהם מתגרשים, אך הודו כי הם עוברים תקופה קשה בנישואיהם.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:משתתפים בתוכניות מציאות אמריקאיות
קטגוריה:משתתפות עקרות בית אמיתיות
קטגוריה:גרות
קטגוריה:משפחת הילטון
קטגוריה:ילדי פלא
קטגוריה:נדבניות אמריקאיות
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
ז'אק בנואה מאשן

**ז'אק בנואה-מאשן** (בצרפתית: Jacques Benoist-Méchin; 1 ביולי 1901 - 24 בפברואר 1983) היה פוליטיקאי, סופר והיסטוריון צרפתי.

בנואה מאשן פיתח קריירה כסופר והיסטוריון, והיה פעיל בחוגי ימין צרפתיים עוד לפני מלחמת העולם השנייה. במהלך המלחמה שימש בתפקידים בכירים שונים במשטר צרפת של וישי עד לקריסת המשטר. לאחר המלחמה המשיך בקריירה כסופר והיסטוריון, ופרסם ספרים בנושאים היסטוריים שונים. מת בפריז בשנת 1983.

## קישורים חיצוניים

קטגוריה:אישים הקבורים בבית הקברות פר לשז
קטגוריה:צרפת של וישי: אישים
קטגוריה:פוליטיקאים צרפתים במלחמת העולם השנייה
קטגוריה:היסטוריונים צרפתים
קטגוריה:סופרים צרפתים
קטגוריה:צרפתים שנולדו ב-1901
קטגוריה:צרפתים שנפטרו ב-1983